|  |
| --- |
| **Paramillotapakulo** |
|  |
|
| **Utbreiing og status** |
| **Status i verda:** NT Nær trugaUtbreiinga av Paramillotapakulo Utbreiinga av Paramillotapakulo |
|
| **Systematikk** |
| **Rike:** | Dyr Animalia |
| **Rekkje:** | Ryggstrengdyr Chordata |
| **Underrekkje:** | Virveldyr Vertebrata |
| **Klasse:** | Fuglar Aves |
| **Orden:** | Sporvefuglar Passeriformes |
| **Familie:** | Tapakuloar Rhinocryptidae |
| **Slekt:** | *Scytalopus* |
| **Art:** | **Paramillotapakulo** *S. canus* |
|
| **Vitskapleg namn** |
| ***Scytalopus canus***Chapman, 1915 |

**Paramillotapakulo** (*Scytalopus canus*) er ein fugl i tapakulofamilien. Han er endemisk for Colombia med utbreiing i to små åtskilde område i nordvestlege fjellkjeda av Andes, Cordillera Occidental.

Skildring
---------

Paramillotapakuloar liknar andre *Scytalopus*-tapakuloar, samla sett einsfarga mørk grå fjørdrakt, manglar det brune området på lågare flankar og undergump slik som mange andre i slekta inkludert den nærskylde paramotapakulo. Han har ei kroppslengd på 10,5 centimeter og veg ca. 13 til 16 gram.

Paramillotapakulo er endemisk for fuktige høglandskratt i Cordillera Occidental i Colombia. I dag er han berre kjent frå Páramo de Paramillo og Páramo de Frontino. Utbreiinga er avgrensa til ei smal stripe vegetasjon ved tregrensa, mellom beltet av fjellskog og páramo-grassletter høgre opp. Denne stripa av kratt, småtre og polylepisskog er ofte berre hundre meter brei. Høgda over havet kan vere 3050–4000 moh.

Populasjonen er estimert til å ligge mellom 375 og 1500 individ og er trudd å vere minkande. Når han i tillegg er kjent frå berre eit mindre ubreiingsområde, har han IUCN-status som sterkt truga. Medan han lokalt er vanleg, er det estimerte arealet av eigna habitat innanfor det kjente utbreiingsområdet av paramillotapakulo berre 3 km² totalt. Og av det er berre 0,1 km² effektivt verna. Páramo de Paramillo er ein nasjonalpark, men mykje dårleg verna.

### Taksonomi

Dette taksonet har tradisjonelt omfatta den meir utbreidde *S. opacus* som ein underart, og då under fellesnamnet paramotapakulo, eit namn som i dag utelukkande blir brukt for *S. opacus*. Dei to har ulike læte, noko som førte til at dei vart delt inn i separate artar i 2010.

Om tapakuloar generelt
----------------------

Tapakuloar lever i tett vegetasjon på eller nær bakkenivå og finst hovudsakleg i fjellområda i utbreiingsområdet sitt. Dei kan vere særs krevjande å observere ettersom dei spring i underskogen på ein musaktig måte. Artane er terrestriske, har korte venger og fuglane har derfor dårlege flygeevner. Dei har kraftige bein, godt egna til livet på grassletter og i underskog. Stjerten er oppreist. Dei vert enklast oppdaga og identifisert med hjelp av kjenneteikn i songen.

Kjelder
-------

* *Denne artikkelen bygger på «Paramillo Tapaculo» frå Wikipedia på engelsk, den 5. september 2015.*

* Krabbe, N.K. & Schulenberg, T.S. (2003). *Paramillo Tapaculo (Scytalopus canus)* In: del Hoyo, J. Elliott, A. Sargatal, J. Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 5. september 2015
* BirdLife International (2015) Species factsheet: *Scytalopus canus Arkivert 2015-09-24 ved Wayback Machine.*. Henta frå  den 5. september 2015
* Fundación ProAves (2010). *ProAves expedition solves Tapaculo mystery.* Henta den 5. september 2015

Referansar

1. 1 2  Krabbe et al, 2003
2. ↑  Fundación ProAves (2010)
3. ↑  BirdLife International (2015)

Bakgrunnsstoff
--------------

* Bilete av paramillotapakuloar, ProAves, Colombia/Flickr.com